Moj mali Poni: Prijateljstvo je čarolija Wikia:Pravila

Ovo su pravila koja moraju pratiti svi suradnici koji uređuju Wikiju. Uz pravila, pronači ćete i upute koje Vam možda pomognu pri uređivanju.

## Sudjelovanje

* Naša pravila većinom prate ona navedena na Engleskoj inačici ove Wikije. Ako imate prijedloga za poboljšavanje Wikije i njenih pravila, slobodno možete dati vaše mišljenje u komentarima ove stranice, poslati poruku administratoru, ili napisati prijedlog u kafiću. Našoj stranici je dozvoljeno svako ne destruktivno uređivanje ili prijedlog.

## Deset glavnih pravila

Ova stranica prikazuje osnovne smjernice i pravila kojih se svi suradnici, bez iznimaka, moraju pridržavati i uvijek ih imati na umu.

1. Sve informacije na stranicama moraju biti **službene**, **točne** i **provjerene**. Bilo da se radi o članku, galeriji ili scenariju, ništa što nije spomenuto u seriji ili od strane njezinog autorskog tima ne smije se stavljati na stranicu. Ako tako piše na engleskoj Wikiji, i nije navedeno da je pogrešno, sigurno je i te informacije staviti ovdje.
	* Ovo ne vrijedi za čavrljanje, blogove i forume - tamo se smiju dijeliti ideje, umjetnine i alternativni scenariji (uz jasnu naznaku da se radi o neslužbenom autorskom radu).
2. Kao i svaka druga, ova je Wiki **slobodna enciklopedija** što znači da se svatko može pridružiti i doprinositi njezinoj izgradnji. Svatko ima pravo na svoje mišljenje i o njemu smije slobodno razgovarati s drugim suradnicima, pod uvjetom da je razgovor miran i uljudan.
3. Strogo je zabranjen **uređivački rat** (urednički rat, rat izmjena). To je naziv situacije u kojoj se suradnici ne mogu složiti oko neke informacije na stranici pa neprekidno uklanjaju izmjene jedan drugoga. Ukoliko osjećate da je netko bez razloga uklonio Vašu izmjenu, *nemojte je ponovno napraviti*. Umjesto toga, porazgovarajte s tim suradnikom na njihovoj stranici razgovora ili pitajte nekog moderatora za mišljenje.
4. **Svi su ravnopravni, ali moderatori imaju završnu riječ**. Svakome je dozvoljeno nešto predložiti ili o nečemu razgovarati, no ukoliko Vam moderator kaže da prestanete, ta se odluka treba poštivati. Naravno, ako osjećate da ste u bilo kojem pogledu zakinuti ili se neki moderator prema Vama ponio neprimjereno, smijete to na miran način raspraviti.
5. Zabranjeno je **vrijeđanje** ili **diskriminacija** suradnika na bilo kojoj razini. Ukoliko se s nekime ne slažete, malo je izgledno da će se to promijeniti ukoliko mu počnete vrijeđati majku. Nemojte. Sve se nesuglasice mogu riješiti na miran način, a ukoliko je netko bez prestanka zajedljiv, moderatori imaju pravo blokirati ga.
	* Ovo također podrazumijeva da nije dozvoljeno donositi drame s drugih Wikija. Nemojte biti onaj koji dođe samo da bi se žalio o nečemu i tako svima unese nemir bez razloga.
6. Zabranjeno je **stvaranje lutaka** (**čarapa**). *Lutak* ili *čarapa* naziv je za tajni račun koji neki suradnik otvori kako bi napakostio nekome ili izbjegao kaznu kojom je njegov glavni račun kažnjen. Ukoliko je netko otkriven da ima lutka, njegov će lutak, kao i njegov glavni račun, odmah biti blokirani.
	* Dozvoljeno je koristiti više računa ili napraviti novi ukoliko, iz bilo kojeg razloga, ne možete pristupiti starom, no svaki takav slučaj mora biti poznat moderatorima i naznačen na suradničkoj stranici tih računa. Ukoliko netko napravi novi račun, a o tome ne obavijesti moderatore ili ne istakne to na svojoj stranici, prema njemu će se postupati kao prema lutku.
7. **Hrvatski** je **književni jezik** službeni jezik ove Wiki i kao takav, mora se koristiti na svim stranicama.
	* Naravno, u seriji se često koriste engleska imena. Engleska imena su dopuštena ako ne postoji hrvatskome, ali je dopušteno koristiti i pretpostavljena imena. Ako vaš članak ima pretpostavljeno ime, molimo vas da mu dodate ovaj predložak.
	* U slučaju neslužbene komunikacije (između korisnika - zidovi, čavrljanje, komentari...), dozvoljeno je koristiti dijalektalne inačice hrvatskoga jezika, srodne jezike (srpski, bosanski, crnogorski) ili, rjeđe, engleski jezik.
8. Ova je Wiki **primjerena svim uzrastima**. To znači da je **zabranjeno prostačenje** ili postavljanje **neprimjerenog** (**NSFW**) **sadržaja** na Wiki. Ipak se radi o seriji namijenjenoj i djeci i odraslima, poštujmo to pa budimo i mi takvi. Ako ste ljuti, pokušajte se izraziti bez upotrebe psovki.
	* Ukoliko Vam se potkrade psovka, nitko neće dizati hajku. Moderatori rasprava samo će cenzurirati ili prilagoditi riječ pravilima i sve će biti u redu. Ipak, ukoliko psujete često, dobit ćete upozorenje, a njegovim ignoriranjem i opetovanim prostačenjem, osigurat ćete si zabranu pristupa.
	* Imajte na umu da se NSFW sadržaj neće uopće tolerirati i moguće je da ćete biti blokirani čak i ukoliko ste samo jednom na Wiki postavili neprimjereni sadržaj.
9. **Držite se teme.** Ovo se najviše odnosi na komentare članaka. Na primjer, nemojte ispod Iskrinog članka komentirati o problemu kršćanofobije u SAD-u. Za sve postoji mjesto i vrijeme (državne probleme komentirajte negdje drugdje).
	* Također, pokušajte sve svoje misli sažeti u jedan komentar. Ako ste se sjetili nečega što ste zaboravili reći, nema smisla napraviti još sedam različitih komentara na istoj stranici. Umjesto toga, koristite mogućnost uređivanja komentara i dodajte zaboravljene misli u početni komentar.
		+ Prekomjerno komentiranje može se brojati kao **spam** - neželjeno, besmisleno i neumjereno slanje bilo kakvog sadržaja - što je također strogo zabranjeno.

10. **Svi smo samo ljudi**. Moderatori griješe, Princeza Celestija griješi, Brado Repatica griješi, Iskra Sumrak griješi...nitko Vam neće zamjeriti ukoliko Vam se potkrade pogreška. Važno je da na umu imate ova pravila i postupate prema njima, a ako Vam se dogodi da napravite neku pogrešku, ispričajte se i *ne griješite više*. Svi učimo na svojim pogreškama. Ugodno se provedite na Wiki i uživajte!
## Stil

*Za upute o izgledima specifičnih članaka, vidi Moj mali Poni: Prijateljstvo je čarolija Wikia:Stil.*
1. Članci bi trebali pratiti Engleske članke, ali slobodno možete maknuti podatke koje smatrate suvišnima, ili dodati informacije koje, po Vama, fale.
2. Naslovi:
	1. Epizode
		* Epizode koje imaju HRT2 / Novi Mediji sinkronizaciju: Koristite njihova imena (navedena nakon uvodne špice)
		* Epizode koje imaju RTL Kockica / Livada Produkcija sinkronizacju: Za S1 je RTL iskoristio naslove HRT-a na web-stranici, tako da možete koristiti njihove naslove. Za S3 i 4, možete koristiti bošnjačke naslove (ako epizoda nema bošnjački naslov, koristite srpski Mini naslov). I srpski i bošnjački naslovi trebaju biti prilagođeni hrvatskome (ijekavica, hrvatska imena likova).
		* Koristite ova pravila dok hrvatska sinkronizacija S3 ne bude napravljena.
	2. Likovi i sl.
		* Trebaju se koristiti lokalizirana imena, izvorna imena se samo koriste za likove bez lokaliziranih imena. U naslovima epizoda S3 koji su na bošnjačkom ili srpskom se koriste lokalizirana imena likova na hrvatskom (jer je moguče da ju Livada nikad neče sinkronizirati te epizode), a u naslovima S4 koriste se izvorna imena likova (jer je te epizode sinkronizirala Livada).
			+ Npr. "Koga Slatkica služi" postaje "Koga Sweetie Belle služi"
		* Koristite ova pravila dok hrvatska sinkronizacija S3 ne bude napravljena.
	3. Pjesme
		* Isto s epizodama i likovima. Bošnjački tekstovi pjesama se također mogu koristiti, i ne treba ih se prilagođavati hrvatskome. Bošnjački izvođači se također moraju navoditi (na člancima o pjesmama S3, nepotrebno na sinkroniziranim S4 pjesmama), bez poveznice.
		* Koristite ova pravila dok hrvatska sinkronizacija S3 ne bude napravljena.

## Popis ponija

Ako želite znati kako dodati lika popisu, pročitajte ovaj predložak. Ako želite odmah dodati lika članku, kopirajte kod iz tog predloška, i dodajte ga jednom od sljedećih predložaka.

* Popis prvih ponija
* Popis pegaza
* Popis jednoroga
* Popis alikorna
* Popis kristalnih ponija
* Popis Kirina
* Popis staraca
* Popis ždrijebaca i ždrebica
* Popis spomenutih ponija bez pojave
* Popis Letećih strijela
* Predložak:Popis ponija iz stripova
* Predložak:Popis proznih ponija, poniji koji se ne pojavljuju u seriji, već u knjigama i pričama. Nisu u popisu ponija.
* Predložak:Popis likova Svijeta ljudi, nisu u popisu ponija.
* Predložak:Popis likova koji nisu poniji, nisu u popisu ponija.